இங்கு காணப்பெறும் முன்னர் குறிக்கப்பெற்ற முதலாம்  ஆதித்த சோழனின் கல்வெட்டில் இவ்வாலயத்தில் இடம் பெற்றிருந்த திருக்கழுக்குன்றத்து பெருமானடிகளுக்கு முற்காலத்தில் பல்லவ மன்னனான ஸ்கந்த  சிஷ்யன் இறையிலியாக நிலதானம் அளித்திருந்ததும், பின்னர் அக்கொடையை வாதாபிகொண்ட நரசிம்ம பல்லவன் காத்ததும், அதே அறக்கொடையை புத்தன்  என்பவன் விண்ணப்பித்ததால் தொண்டை மண்டலத்தைக் கைக்கொண்ட ஆதித்த சோழன் தன் ஆட்சியின் 27ம் ஆண்டில் (கி. பி. 898ல்) அப்படியே இரட்சித்தான்  என்பதும் கூறப்பெற்றுள்ளன.